pythainlp/thai_wikipedia_clean_20230101 huggingface dataset:
ใน ค.ศ. 1932 พระเจ้าจิกมี วังชุกอภิเษกสมรสอีกครั้งกับเจ้าหญิงเพมา เดเชน พระขนิษฐาในสมเด็จพระราชินีพุนโซ โชเดน ตั้งเป็นพระมเหสีรอง ขณะพระชันษา 14 ปี
พุนโซ โชเดนเสด็จสวรรคตเมื่อวันที่ 24 สิงหาคม ค.ศ. 2003 สิริพระชนมายุ 92 พรรษา
ปลาเก๋ามังกร
ยานรบสะเทินน้ำสะเทินบก
ยานรบสะเทินน้ำสะเทินบก (; อักษรย่อ: AAV) — การเรียกขานอย่างเป็นทางการ เอเอวี-พี7/เอ1 (เดิมรู้จักในนาม Landing Vehicle, Tracked, Personnel-7 อักษรย่อ LVTP-7) — เป็นยานพาหนะยกพลขึ้นบกสะเทินน้ำสะเทินบกแบบสายพานจัดเต็มที่ผลิตโดยยูเอส คอมแบทซิสเต็ม (ก่อนหน้านี้โดยยูไนเต็ดดีเฟนส์ อดีตแผนกของเอฟเอ็มซี คอร์ปอเรชัน)
เอเอวี-พี7/เอ1 เป็นพาหนะขนส่งสะเทินน้ำสะเทินบกในปัจจุบันของเหล่านาวิกโยธินสหรัฐ ซึ่งได้รับการใช้โดยกองพันสะเทินน้ำสะเทินบกนาวิกโยธินสหรัฐในการจู่โจมภาคพื้นของกองกำลังยกพลขึ้นบก และอุปกรณ์ของพวกเขาในจัดส่งจู่โจมระหว่างปฏิบัติการสะเทินน้ำสะเทินบกเพื่อวัตถุประสงค์ภายในประเทศ ตลอดจนเพื่อการปฏิบัติการยานยนต์ และสนับสนุนการต่อสู้ที่เกี่ยวข้องในปฏิบัติการยานยนต์ที่ขึ้นฝั่งตามมา นอกจากนี้ มันยังได้รับการใช้งานโดยกองกำลังอื่น ๆ เหล่านาวิกโยธินเรียกยานพาหนะนี้ว่า "รถสะเทินน้ำสะเทินบก" ซึ่งเป็นคำย่อจากชื่อเดิมของมัน
ในเดือนมิถุนายน ค.ศ. 2018 เหล่านาวิกโยธินประกาศว่าพวกเขาเลือกซูแปร์อาวีล้อยางของบีเออี ซิสเต็ม/อีเวโก สำหรับโครงการยานรบล้อยางสะเทินน้ำสะเทินบก (ACV) เพื่อเสริมและแทนที่เอเอวีในที่สุด
แอลวีทีพี-7 ได้รับการเปิดตัวครั้งแรกใน ค.ศ. 1972 เพื่อทดแทนแอลวีทีพี-5 ส่วนใน ค.ศ. 1982 เอฟเอ็มซีได้ทำสัญญาให้ดำเนินโครงการยืดอายุการใช้งานแอลวีทีพี-7 ซึ่งเปลี่ยนยานพาหนะแอลวีที-7 ให้เป็นเอเอวี-7เอ1 ที่ได้รับการปรับปรุงโดยการเพิ่มเครื่องยนต์, ระบบเกียร์ และอาวุธ ตลอดจนปรับปรุงการบำรุงรักษาโดยรวมของยานพาหนะ เครื่องยนต์ดีเซลคัมมินส์วีที400 แทนที่จีเอ็ม 8วี53ที และสิ่งนี้ถูกขับเคลื่อนผ่านการส่งเอชเอส-400-3เอ1 ของเอฟเอ็มซี การเคลื่อนที่แบบไฮดรอลิกและระดับความสูงของสถานีอาวุธนั้นได้รับการแทนที่ด้วยมอเตอร์ไฟฟ้า ซึ่งกำจัดอันตรายจากไฟไหม้ของเหลวไฮดรอลิก อีกทั้งระบบกันสะเทือนและโช้คอัพก็แข็งแกร่งขึ้นเช่นกัน ถังน้ำมันเชื้อเพลิงปลอดภัยยิ่งขึ้น และเพิ่มระบบเครื่องกำเนิดควันที่เผาไหม้เชื้อเพลิง นอกจากนี้ ยังมีเครื่องยิงลูกระเบิดควันแปดกระบอกได้รับการใส่ไว้รอบ ๆ สถานีอาวุธเช่นกัน กลุ่มไฟหน้าติดตั้งอยู่ในช่องสี่เหลี่ยมแทนที่จะเป็นทรงกลมแบบก่อนหน้านี้ พลขับได้รับการอำนวยแผงหน้าปัดและอุปกรณ์กล้องส่องมองกลางคืน รวมถึงติดตั้งระบบระบายอากาศใหม่ ยานพาหนะอัปเกรดเหล่านี้เดิมชื่อว่าแอลวีที-7เอ1 แต่เหล่านาวิกโยธินได้เปลี่ยนชื่อแอลวีทีพี-7เอ1 เป็นเอเอวี-7เอ1 ใน ค.ศ. 1984
การปรับปรุงอื่น ๆ เริ่มขึ้นใน ค.ศ. 1987 ในรูปแบบของสถานีอาวุธคาดิลแลคเกจหรืออัป-กันเน็ด เวพอนสเตชัน (UGWS) ซึ่งติดอาวุธด้วยปืนกลเอ็ม2เอชบี ขนาด .50 คาลิเบอร์ (12.7 มม.) และเครื่องยิงลูกระเบิดเอ็มเค 19 ขนาด 40 มม.
ส่วนชุดเกราะเสริมแอพพลิเก (EAAK) ได้รับการพัฒนาสำหรับเอเอวี-7เอ1 ใน ค.ศ. 1989 และติดตั้งใน ค.ศ. 1993 การเพิ่มน้ำหนักของชุดเกราะใหม่นั้นจำเป็นต้องมีชุดเสริมระนาบโค้งเมื่อปฏิบัติการลอยน้ำ
โครงการความน่าเชื่อถือ, ความพร้อมใช้งาน, การบำรุงรักษา/สร้างใหม่สู่มาตรฐานยานรบสะเทินน้ำสะเทินบก (AAV RAM/RS) ได้รับการอนุมัติใน ค.ศ. 1997 มันครอบคลุมระบบและส่วนประกอบเอเอวีทั้งหมด เพื่อคืนเอเอวีให้เป็นไปตามข้อกำหนดด้านประสิทธิภาพของรถเดิม รวมถึงตรวจสอบความพร้อมที่ยอมรับได้จนกว่ายานรบนอกประเทศจะเริ่มดำเนินการได้ โครงการนี้ได้แทนที่ทั้งเครื่องยนต์เอเอวีและระบบกันสะเทือนด้วยส่วนประกอบยานรบเอ็ม2 แบรดลีย์ (BFV) ของกองทัพสหรัฐที่ดัดแปลงสำหรับเอเอวี ระยะห่างจากพื้นดินกลับมาเป็น และอัตราส่วนแรงม้าต่อตันเพิ่มขึ้นจาก 13 ต่อ 1 เป็น 17 ต่อ 1 ดั้งเดิม การแนะนำส่วนประกอบยานรบเอ็ม2 แบรดลีย์ และการสร้างใหม่ตามความพยายามมาตรฐานคาดว่าจะลดต้นทุนการบำรุงรักษาสำหรับอายุการใช้งานที่คาดว่าจะเหลือของเอเอวีจนถึง ค.ศ. 2013
ในเดือนมีนาคม ค.ศ. 2015 บริษัทเอสเอไอซี ได้รับสัญญาดำเนินการเอเอวีรุ่นอัปเกรดเพื่อช่วยให้อยู่รอดในสนามรบ (SU) เหล่านาวิกโยธินและเจ้าหน้าที่เอสเอไอซีได้เปิดตัวต้นแบบเอเอวีรุ่นอัปเกรดเพื่อช่วยให้อยู่รอดในสนามรบในเดือนมกราคม ค.ศ. 2016 โดยมีการปรับปรุงการช่วยให้อยู่รอดในสนามรบ รวมถึงแทนที่ชุดเกราะเสริมแอพพลิเกที่ทำมุมด้วยแผงเกราะเซรามิกลอยน้ำขั้นสูง 49 แผ่น, มีวัสดุป้องกันเกราะกะเทาะกักไว้, ถังเชื้อเพลิงภายนอกที่มีเกราะป้องกัน, เกราะอะลูมิเนียมที่อยู่ใต้รถหุ้มเกราะต้านทานทุ่นระเบิดและซุ่มโจมตี (เอ็มแรป) ที่เทียบเท่ากับทุ่นระเบิด และเบาะลดแรงระเบิด ตลอดจนเครื่องยนต์ที่ทรงพลังกว่า, ระบบกันสะเทือนใหม่ และแรงลอยตัวสำรองที่เพิ่มขึ้น โครงการเอเอวีรุ่นอัปเกรดเพื่อช่วยให้อยู่รอดในสนามรบตั้งใจที่จะอัปเกรด 392 คันจากกองยานพาหนะ 1,000 คันเพื่อให้ใช้งานได้จนถึง ค.ศ. 2035 เนื่องจากยานรบล้อยางสะเทินน้ำสะเทินบกค่อย ๆ เข้าประจำการ อย่างไรก็ตาม ในเดือนสิงหาคม ค.ศ. 2018 เหล่านาวิกโยธินได้ยุติโครงการอัปเกรดเอเอวีดังกล่าว แทนที่ด้วยการเลือกใช้การจัดซื้อยานรบล้อยางสะเทินน้ำสะเทินบกเพิ่มขึ้น
Assault Amphibious Vehicle
ฮอคเคินไฮม์ริง
วงรี
วงรี  เป็นเส้นโค้งทางคณิตศาสตร์ซึ่งล้อมรอบจุดโฟกัสสองจุดและทำให้ผลรวมของระยะทางจากจุดบนเส้นโค้งไปหาจุดโฟกัสแต่ละจุดเป็นค่าคงที่ จากนิยามนี้ วงรีถือเป็นนัยทั่วไปของวงกลม นั่นคือ วงกลมเป็นกรณีพิเศษของวงรีที่มีจุดโฟกัสซ้อนกันเป็นจุดเดียว ความยืดของวงรีแสดงด้วยค่าความเยื้องศูนย์กลาง ซึ่งสำหรับวงรีอาจมีค่าได้ตั้งแต่ 0 (กรณีพิเศษของวงกลม) และมากเข้าใกล้ 1 เท่าใดก็ได้ แต่ไม่ถึง 1 (ซึ่งจะกลายเป็นพาราโบลา) วงรียังสามารถนิยามเป็นเซตของจุด ที่สำหรับแต่ละจุดในเซต อัตราส่วนของระยะทางไปหาจุดที่กำหนด(ซึ่งจะเป็นหนึ่งในจุดโฟกัส)ต่อระยะทางไปหาเส้นที่กำหนด(เรียกว่าเส้นไดเรกทริกซ์) เป็นค่าคงที่ ซึ่งค่าคงที่นี้จะเท่ากับความเยื้องศูนย์กลางข้างต้น
วงรีเป็นภาคตัดกรวย นั่นคือ เกิดจากการตัดกันของทรงกรวยกับระนาบ (ดูภาพขวา) และยังเป็นภาคตัดของทรงกระบอก ยกเว้นเฉพาะกรณีที่ระนาบตัดขนานกับแกนทรงกระบอก
วงรีมักนิยามเป็นโลกัสของจุดในระนาบสองมิติ โดยจากจุดโฟกัส formula_1กับ formula_2และระยะทาง formula_3จะนิยามวงรีเป็นเซตของจุด formula_4ทั้งหมดที่ทำให้ผลบวกของระยะทาง formula_5กับ formula_6เป็น formula_3หรือเขียนเป็นสัญกรณ์ว่า formula_8(กรณีที่ formula_9จะลดรูปเป็นเส้นตรง ดังนั้นเพื่อให้เป็นวงรีจะต้องบังคับ formula_10)
จุดกึ่งกลางของส่วนของเส้นตรงเชื่อมจุดโฟกัสทั้งสอง เรียกว่า"จุดศูนย์กลาง"ของวงรี เส้นตรงที่ผ่านจุดโฟกัสทั้งสองเรียกว่า"แกนเอก" และเส้นที่ผ่านจุดศูนย์กลางและตั้งฉากกับแกนเอกเรียกว่า"แกนโท" แกนเอกตัดกับวงกลมที่"จุดยอด" ซึ่งห่างจากจุดศูนย์กลาง formula_11 หน่วย ระยะทางจากจุดโฟกัสไปจุดศูนย์กลางเรียกว่า"ระยะโฟกัส" formula_12 อัตราส่วน formula_13 คือ"ความเยื้องศูนย์กลาง"
ในระบบพิกัดคาร์ทีเซียน วงรีที่มีจุดศูนย์กลางที่ formula_14 แกนเอกขนานแกน "x" ยาว formula_3 แกนโทขนานแกน "y" ยาว formula_16 เขียนสมการได้เป็น:
ความเยื้องศูนย์กลางของวงรีเป็นไปตามสูตร
หากใช้ระบบสมการอิงตัวแปรเสริม จะสามารถเขียนวงรีในรูปของฟังก์ชันตรีโกณมิติเป็น
หากแทน formula_20 จะได้สมการตัวแปรเสริมอีกรูปคือ
ในพิกัดเชิงขั้ว หากใช้จุดศูนย์กลางของวงรีเป็นจุดกำเนิด และวัดมุมเทียบกับแกนเอก จะได้เป็นสมการ
แต่หากใช่จุดโฟกัสเป็นจุดกำเนิด จะได้สมการที่ง่ายกว่า คือ
วงรีมีพื้นที่ formula_24 เห็นได้จากการมองวงรีเป็นวงกลมรัศมี formula_25ที่ถูกยืดออก formula_26 เท่า จึงได้พื้นที่เป็น formula_27 หรืออาจพิสูจน์จากการอินทิเกรต โดยจัดรูปสมการวงรี formula_28 เป็น formula_29อินทิเกรตจาก formula_30 ถึง formula_11 จะได้พื้นที่ครึ่งบน ดังนั้นได้เป็น
ความยาวรอบรูปของวงรีไม่สามารถเขียนเป็นสูตรอย่างง่ายได้ โดยมีค่าเท่ากับอินทิกรัล
เมื่อ formula_34 เป็นปริพันธ์วงรีสมบูรณ์ชนิดที่สอง (Complete elliptic integral of the second kind)
สูตรความยาวรอบรูปสามารถเขียนในรูปอนุกรมอนันต์ได้เป็น
รามานุจันได้ให้สูตรประมาณค่าความยาวรอบรูปว่า
รูปวงรี
ไทกะ
ไทกะ  เป็นศักราชของญี่ปุ่นในรัชสมัยจักรพรรดิโคโตกุ ซึ่งมาก่อนศักราชฮากูจิ และกินเวลาตั้งแต่เดือนสิงหาคม ค.ศ. 645 ถึงเดือนกุมภาพันธ์ ค.ศ. 650
ใน ค.ศ. 645 (นับเป็นปีไทกะที่ 1) มีการตั้งศักราชไทกะขึ้นเป็นศักราชใหม่เพื่อใช้เป็นหมุดหมายแห่งการเริ่มรัชกาลจักรพรรดิโคโตกุ หลังจากจักรพรรดินีโคเงียวกุ พระมหากษัตริย์รัชกาลก่อนหน้า เสวยราชย์มาได้ 4 ปี
ในญี่ปุ่น ศักราชไทกะถือเป็นศักราชแรกของญี่ปุ่นที่รับธรรมเนียมมาจากระบบศักราชจีน แต่นักวิชาการบางคนตั้งข้อสงสัยว่า "ไทกะ" กับ "ฮากูจิ" เป็นชื่อศักราชจริงในประวัติศาสตร์หรือไม่
ชญาเนนทระแห่งเนปาล
ฟูจิวาระ โนะ ไทชิ (สิ้นพระชนม์ ค.ศ. 794)
ฟูจิวาระ โนะ ไทชิ หรือ ฟูจิวาระ โนะ ทาราชิโกะ (; สิ้นพระชนม์ ค.ศ. 794) เป็นสตรีญี่ปุ่นชนชั้นคูเงะแห่งยุคนาระ เป็นพระชายาของเจ้าชายอาเตะ ไม่มีพระโอรสหรือธิดาด้วยกัน ครั้นเจ้าชายอาเตะขึ้นเป็นจักรพรรดิเฮเซแล้ว พระนางก็ได้รับการอวยยศขึ้นเป็นจักรพรรดินี ซึ่งเป็นเวลากว่าสิบปีหลังจากพระนางสิ้นพระชนม์
ปีประสูติของพระนางนั้นไม่เป็นที่รับทราบ พระบิดาของพระนาง คือ ฟูจิวาระ โนะ โมโมกาวะ ต่อมา พระนางเสกสมรสกับเจ้าชายอาเตะ และพระนางประชวรสิ้นพระชนม์ในปีเอ็นเรียกุที่ 13 (ตรงกับ ค.ศ. 794) ครั้นพระสวามีขึ้นเป็นจักรพรรดิในปีไดโดที่ 1 (ตรงกับ ค.ศ. 806) แล้ว พระนางได้รับการอวยยศขึ้นเป็นจักรพรรดินี ซึ่งข้ามหน้าข้ามตาบุคคลหลายคน เช่น อิเซะ โนะ สึงิโกะ พระมารดาของเจ้าชายทากาโอกะ และฟูจิอิ โนะ โทชิ พระมารดาของเจ้าชายอาโบะ เบื้องหลังเชื่อกันว่า เป็นเพราะอิทธิพลของพระเชษฐา คือ ฟูจิวาระ โนะ โอสึงุ ผู้เป็นมหาเสนาบดีฝ่ายซ้าย
ฟุจิวะระ โนะ ไทชิ (จักรพรรดิเฮเซ)
Fujiwara no Taishi (died 794)
แอนน์ พาร์กเกอร์-โบลส์
คุณหญิงแอนน์ พาร์กเกอร์-โบลส์  (สกุลเดิม:ทรัฟฟอร์ด) เกิดเมื่อวันที่ 17 กรกฎาคม 2461 ณ ลอนดอน ประเทศอังกฤษ สหราชอาณาจักร เป็นบุตรีตนโตของ ฮัมฟรีย์ เดอ ทรัฟฟอร์ด บารอนเนตที่ 4 และ ซินเทรีย์ กากอน บิดาของเธอนั้นเป็นเศรษฐีเจ้าของโรงแข่งม้าที่มีชื่อเสียงของประเทศ ส่วนมารดานั้นเป็นธิดาของ เฮนรี กากอน ไวเคานต์แห่งเชลซี ต้นตระกูลของเธอนั้นเป็นผู้ผ่านการพิชิตอังกฤษของชาวนอร์มัน ทั้งฝ่ายบิดาและมารดา
เธอสมรสกับ ดีเรค พาร์กเกอร์-โบลส์ เมื่อวันที่ 14 กุมภาพันธ์ 2482 มีบุตรดังนี้
เธอรู้จักในอีกชื่อหนึ่งในฐานะ อดีตพระสัสสุในสมเด็จพระราชินีคามิลลาแห่งสหราชอาณาจักร จากการที่คามิลลา สมรสกับ บุตรชายคนโตของเธอ แอนดรูว์ พาร์กเกอร์-โบลส์
อาน พาร์กเกอร์-โบลส์
ไทะกะ (รัชศก)
เจ้าชายอาเตะ
ยะมะโตะฮิเมะ โนะ โอกิมิ
Yamato Hime no Ōkimi
คูเงะ
คูเงะ  ระดับ ชนชั้นสูง ของญี่ปุ่นซึ่งได้ครอบงำราชสำนักที่ เกียวโต คูเงะมีบทบาทสำคัญจากการสถาปนา เกียวโต เป็นราชธานีระหว่าง ยุคเฮอัง ในช่วงปลาย คริสต์ศตวรรษที่ 8 จนถึงการถือกำเนิดของ รัฐบาลโชกุนคามากูระ ใน คริสต์ศตวรรษที่ 12
โอโตะโมะ โนะ โคะเตะโกะ
Ōtomo no Koteko
ควทซ์เกอซาคท์
ควทซ์เกอซาคท์  เป็นสตูดิโอออกแบบและแอนิเมชันจากเยอรมนีที่ก่อตั้งโดยฟิลลิพ เด็ทเมอร์ ช่องยูทูบของสตูดิโอมุ่งเน้นเกี่ยวกับเนื้อหาแอนิเมชันเพื่อการศึกษาแบบมินิมอล โดยใช้รูปแบบสามมิติที่เรียบง่าย วิดีโอของช่องมักกล่าวถึงเนื้อหาวิทยาศาสตร์, เทคโนโลยี, การเมือง, ปรัชญา และจิตวิทยา แต่ละวิดีโอจะมีความยาวประมาณ 4–16 นาที ซึ่งบรรยายโดยสตีฟ เทย์เลอร์ และมีหลายวิดีโอที่ปรากฏในชองภาษาเยอรมันที่มีชื่อว่า "ดิงเงอแอร์แคลร์ท – ควทซ์เกอซาคท์"
ด้วยจำนวนผู้ติดตามมากกว่า 18 ล้านคน และวิดีโอมากกว่า 150 วิดีโอ ทำให้ช่องในภาษาอังกฤษของสตูดิโอติดอันดับช่องที่มีผู้ติดตามมากเป็นอันดับ 338 ของโลกในวันที่ 22 พฤษภาคม ค.ศ. 2022
ชื่อของช่องมาจากวลีภาษาเยอรมันว่า "ควทซ์เกอซาคท์"  ซึ่งแปลตรงตัวได้ว่า "กล่าวโดยย่อ" ความหมายเทียบเท่าของวลีในภาษาอังกฤษอาจแปลได้เป็น 'in a few words' หรือ 'in a nutshell' โดยความหมายหลังถูกใช้เป็นชื่อของช่องในฉบับภาษาอังกฤษ
ช่องควทซ์เกอซาคท์สร้างขึ้นในวันที่ 10 กรกฎาคม ค.ศ. 2013 หลังจากฟิลลิพ เด็ทเมอร์ ผู้ก่อตั้งช่อง จบจากมหาวิทยาลัยมิวนิก สาขาวิทยาศาสตร์ประยุกต์ได้ไม่นาน
ใน ค.ศ. 2015 ควทซ์เกอซาคท์ได้รับหน้าที่สร้างวิดีโอเกี่ยวกับจุดจบของโรคให้แก่มูลนิธิบิลและเมลินดาเกตส์
จากนีันในเดือนมีนาคม ค.ศ. 2020 ได้มีการเผยแพร่วิดีโอเกี่ยวกับการระบาดทั่วของโควิด-19 ที่มีชื่อว่า "The Coronavirus Explained &amp; What You Should Do" ในสามช่อง โดยเล่าถึงร่างกายมนุษย์ว่าตอบสนองต่อโควิด-19 อย่างไร และมาตรการหลี่กเลี่ยง SARS-CoV-2 ได้ผลเพียงใด วิดีโอนี้เผยแพร่ในช่วงแรกของการแพร่ระบาดทั่ว และมีข้อมูลเกี่ยวกับไวรัสและมาตรการป้องกันที่จำเป็นที่เข้าถึงได้ กระจ่าง และน่าเชื่อถือ วิดีโอฉบับภาษาอังกฤษมีผู้เข้าชมมากกว่า 87 ล้านครั้ง ทำให้เป้นวิดีโอที่มีผู้เข้าชมมากที่สุดของช่อง งานวิจัยที่เผยแพร่ใน "Visual Resources" กล่าวถึงวิดีโอว่า "เป็นตัวอย่างคำอธิบายที่น่าสนใจเกี่ยวกับกระบวนการทางชีววิทยาของการติดเชื้อโควิด" และ "ได้รวมการพรรณนาที่น่าอัศจรรย์ในผ่านการสื่อข้อความในลักษณะตรงไปตรงมามากขึ้น"
นอกจากรายได้จากผู้อุปถัมภ์แล้ว ควทซ์เกอซาคท์ในสาขาภาษาเยอรมันได้รับการสนับสนุนทางการเงินจากเครือข่าย Funk ของ ARD และ ZDF ตั้งแต่วันที่ 28 กันยายน ค.ศ. 2017
ควทซ์เกอซาคท์ได้รับรางวัลหลายรายการ โดยใน ค.ศ. 2019 ควทซ์เกอซาคท์กลายเป็นช่องเยอรมันช่องแรกที่มีผู้ติดตามมากกว่า 10 ล้านคนบนยูทูบ และในเดือนธันวาคม ค.ศ. 2020 Marques Brownlee ยูทูบเบอร์คนหนึ่ง ยกย่องควทซ์เกอซาคท์ด้วยรางวัล "Streamys Creator Honor" ของเขาในสตรีมมีอะวอร์ดครั้งที่ 10
ความน่าเชื่อถือของวิดีโอ.
แม้ว่ามีหลายวิดีโอของควทซ์เกอซาคท์ได้รับเสียงชื่นชมจากความน่าเชื่อถือและผ่านการตรวจสอบข้อเท็จจริง บางผลงานในช่วงแรกได้รับเสียงวิจารณ์ ใน ค.ศ. 2016 สมาคมห้องสมุดศิลปะแห่งอเมริกาเหนือวิจารณ์สตูดิโอถึงการขาดแหล่งข้อมูลที่น่าเชื่อถือและการให้คำปรึกษาอย่างมืออาชีพเป็นครั้งคราว และใช้ภาษาที่เร้าอารมณ์ ใน ค.ศ. 2019 ควทซ์เกอซาคท์ได้เผยแพร่วิดีโอที่ว่า ถึงแม้ในตอนนี้เราได้ส่งข้อคิดเห็นทั้งหมดไปให้ผู้เชี่ยวชาญไปตวรจสอบข้อเท็จจริง ในอดีตไม่ได้ทำเช่นนั้นตลอด และกล่าวเพิ่มเติมว่าช่องนี้ได้ลบสองวิดีโอใน ค.ศ. 2015 ที่ไม่ผ่านมาตรฐานปัจจุบัน หนึ่งในนั้นมีชื่อว่า "การเสพติด" (Addiction) ซึ่งเป็นหนึ่งในวิดีโอยอดนิยมที่สุดในเวลานั้น ถึงแม้ว่าจะเป็นหนึ่งในวิดีโอที่ถูกวิจารณ์ก็ตาม วิดีโอถูกกล่าวหาว่าตั้งข้อสรุปที่ทำให้เข้าใจผิดจากการทดลอง Rat Park ควทซ์เกอซาคท์ยอมรับว่าตนได้เสนอข้อคิดเห็นเดียวเป็นข้อเท็จจริง และไม่ได้พิจารณาทฤษฎีอื่นในเรื่องนั้นด้วย
สโมสรฟุตบอลการท่าเรือ ในฤดูกาล 2562
ฤดูกาล 2562 เป็นฤดูกาลที่ 23 ของ การท่าเรือ ในลีกสูงสุดของไทย และเป็นฤดูกาลที่ 21 ของทีมในไทยลีก
นี่คือการเปลี่ยนชื่อของสโมสรฟุตบอลการท่าเรือ
ราชทูตสยามไปฝรั่งเศส (พ.ศ. 2229)
ราชทูตสยามไปฝรั่งเศสเมื่อปี พ.ศ. 2229  คือ คณะราชทูตลำดับที่ 2 จากอาณาจักรอยุธยาไปยังประเทศฝรั่งเศส นำโดยออกพระวิสูตรสุนทร (ปาน) ในรัชกาลสมเด็จพระนารายณ์มหาราช ถัดจากคณะราชทูตสยามไปฝรั่งเศสชุดแรกซึ่งประกอบด้วยราชทูต 2 คนพร้อมกับบาทหลวงเบนีญ วาเช ที่ออกเดินทางจากสยามเมื่อวันที่ 5 มกราคม พ.ศ. 2227
ราชทูต.
คณะราชทูตนำโดยออกพระวิสูตรสุนทร (ปาน) พร้อมด้วยราชทูตอีก 2 คน คือ ออกหลวงกัลยาราชไมตรี อุปทูต และออกขุนศรีวิสารวาจา ตรีทูต และกี ตาชาร์ บาทหลวงคณะเยสุอิต พร้อมกับคณะราชทูตฝรั่งเศส อาแล็กซ็องดร์ อัศวินแห่งโชมง (หรือ เชอวาเลียเดโชมง) และฟร็องซัว-ตีมอเลอง เดอ ชัวซี ที่เข้ามาสยามเมื่อ พ.ศ. 2228 และกำลังเดินทางกลับด้วยเรือของฝรั่งเศส 2 ลำ เดินทางถึงฝรั่งเศสใน พ.ศ. 2229
คณะราชทูตขึ้นบกที่เมืองแบร็สต์ ก่อนเดินทางต่อไปที่เมืองแวร์ซาย ท่ามกลางฝูงชนที่มาชมจำนวนมาก คณะทูตได้นำข้อเสนอการเป็นพันธมิตรระหว่างสยามและฝรั่งเศส และพำนักอยู่ที่ฝรั่งเศสตั้งแต่เดือนมิถุนายน พ.ศ. 2229 ถึงมีนาคม พ.ศ. 2230
คณะราชทูตได้ถวายของขวัญจำนวนมากแด่พระเจ้าหลุยส์ที่ 14 อาทิ ทองคำ กระดองเต่า ผ้า พรม เครื่องถ้วยกว่า 1,500 ชิ้น และเครื่องเคลือบ นอกจากนี้ ยังมีปืนใหญ่ทำด้วยเงิน 2 อัน ซึ่งภายหลังถูกฝ่ายปฏิวัติฝรั่งเศสปล้นไปใน ค.ศ. 1789 เพื่อทลายคุกบัสตีย์
การซื้อ.
ทางทูตได้สั่งซื้อผลิตภัณฑ์ฝรั่งเศสส่งกลับไปราชสำนักสยามจำนวนมาก เช่น กระจก 4,264 บาน ที่มีลักษณะคล้ายกระจกที่ประดับอยู่ในห้องกระจก พระราชวังแวร์ซาย ผ่านฌ็อง-บาติสต์ กอลแบร์จากโรงงาน Saint-Gobain ปืนใหญ่ฝรั่งเศสจำนวน 160 กระบอก กล้องโทรทรรศน์ แก้ว นาฬิกา ผ้ากำมะหยี่ คริสตัล ลูกโลก 2 ชิ้น ที่เขียนเป็นอักษรไทยโดยนายช่างฝรั่งเศส และพรม 7 ผืน จาก Savonnerie manufactory
สโมสรวอลเลย์บอลสุพรีม ชลบุรี
สโมสรวอลเลย์บอลสุพรีม ชลบุรี-อี.เทค  เป็นสโมสรวอลเลย์บอลอาชีพในประเทศไทย ตั้งอยู่ที่ จังหวัดชลบุรี โดยทีมนี้เข้าแข่งขันใน วอลเลย์บอลไทยแลนด์ลีก ก่อตั้งในปี ค.ศ. 2009 โดยใช้ชื่อว่า สุพรีม นครศรีธรรมราช ก่อนจะเปลี่ยนชื่อเป็น สุพรีม ชลบุรี ในปี ค.ศ. 2013 โดยเป็นแชมป์ไทยแลนด์ลีก 3 สมัย และแชมป์สโมสรเอเชีย 2 สมัย
สโมสรก่อตั้งขึ้นในปี ค.ศ. 2009 โดยทำเฉพาะทีมชายใช้ชื่อว่า สุพรีม นครศรีธรรมราช แต่การทำทีมในช่วงแรกๆ ไม่ค่อยประสบความสำเร็จ ก็เลยเลิกทำทีมชายแล้วจึงเปลี่ยนไปทำทีมหญิงแทนปี ค.ศ. 2010 ในฤดูกาล 2011-12 ทีมทำผลงานได้ดี สามรถคว้ารองแชมป์มาครองได้
ในปี ค.ศ. 2013 ทีมได้ย้ายไปที่จังหวัดชลบุรี และได้เปลี่ยนชื่อทีมเป็น สุพรีม ชลบุรี ซึ่งในขณะนั้นทีมก็มีผลงานที่ไม่ดีนัก
ในฤดูกาลต่อมา ทีมได้ดึงตัว โสรยา พรมหล้า เซตเตอร์ทีมชาติ เข้าร่วมทีม โดยประธานสโมสรตั้งเป้า คว้าแชมป์ทุกรายการ สุดท้ายทีมสามารถคว้าแชมป์ทุกรายการที่แข่งขันได้สำเร็จ โดยเริ่มจากวอลเลย์บอลหญิงอินเตอร์เนชั่นแนลวีทีวีคัพ 2016 ที่ประเทศเวียดนาม, วอลเลย์บอลหญิงไทยแลนด์ลีก 2016-17, วอลเลย์บอลหญิงไทยเดนมาร์คซูเปอร์ลีก 2017 และวอลเลย์บอลหญิงชิงแชมป์สโมสรเอเชีย 2017 ที่ประเทศคาซัคสถาน
วอลเลย์บอลหญิงชิงแชมป์สโมสรเอเชีย
"ข้อมูล ณ เดือน พฤศจิกายน พ.ศ. 2565"
"ข้อมูล ณ เดือน ตุลาคม พ.ศ. 2564"
ข้อมูล ณ เดือน มีนาคมพ.ศ. 2564
ผู้เล่นในประเทศ
ผู้เล่นต่างประเทศ
ราชทูตสยามไปฝรั่งเศส (2229)
ดัชเชสโดนาทาแห่งเมคเลินบวร์ค
ดัชเชสโดนาทาแห่งเมคเลินบวร์ค  ประสูติ 11 มีนาคม พ.ศ. 2499 ณ คีล ประเทศเยอรมนีตะวันตก เป็นพระธิดาองค์ใหญ่ใน ดยุกคริสเตียน หลุยส์แห่งเมคเลินบวร์ค-ชเวรีน และ เจ้าหญิงบาร์บาราแห่งปรัสเซีย พระองค์ทรงสืบเชื้อสายมาจาก จักรพรรดิฟรีดริชที่ 3 แห่งเยอรมนี ผ่านทางสายพระมารดา เป็นพระนัดดาในเฟรเดอริก ฟรานซิสที่ 6 แกรนด์ดยุกแห่งเมคเลินบวร์ค-ชเวรีน ผ่านทางสายพระบิดา โดยปัจจุบันพระองค์และพระขนิษฐาคือ ดัชเชสเอ็ดวินนาแห่งเมคเลินบวร์ค เป็นสมาชิกพระราชวงศ์เมคเลินบวร์ค-ชเวรีน ที่ทรงพระชนม์ชีพอยู่เพีงเท่านั้น หากพระองค์และพระขนิษฐาสิ้นพระชนม์ นั่นหมายถึงการหมดสิ้นของผู้สืบทอดสายพระโลหิตแห่งราชวงศ์เมคเลินบวร์ค-ชเวรีน
พระองค์ทรงเสกสมรสกับ อเล็กซานเดอร์ ฟอน เซอโลฟกอล์ฟ เมื่อวันที่ 19 กันยายน พ.ศ. 2530 มีพระบุตรดังนี้
พระองค์ทรงสืบเชื้อสายมาจาก กอล์ม เดอะ โอน พระเจ้าแผ่นดินแห่งเดนมาร์ก ซึ่งทางรัฐบาลเดนมาร์ก ได้อนุมัติว่าพระองค์ทรงเป็นสายพระโลหิตแห่งราชวงศ์เดนมาร์ก และยังทรงมีสิทธิในการสืบราชบัลลังก์ของอังกฤษ โดยทรงสืบเชื้อสายมาจาก เจ้าหญิงวิกตอเรีย พระราชกุมารี
โจว ต้ากวาน
โจว ต้ากวาน (; ราว ค.ศ. 1270 – ?) เป็นนักการทูตชาวจีนในรัชสมัยจักรพรรดิยฺเหวียนเฉิงจง (元成宗) แห่งราชวงศ์ยฺเหวียน (元朝) เป็นที่รู้จักเพราะได้เดินทางไปเมืองพระนคร และบันทึกขนบประเพณีกับสถานที่ต่าง ๆ เอาไว้ เขาถึงเมืองพระนครในเดือนสิงหาคม ค.ศ. 1296 และพำนัก ณ ราชสำนักของพระเจ้าอินทรวรรมันที่ 3 (ឥន្ទ្រវរ្ម័នទី៣) จนถึงเดือนกรกฎาคม ค.ศ. 1297 แม้เขามิใช่ชาวจีนคนแรกที่เข้าไปในเมืองพระนครของจักรวรรดิเขมร แต่การเดินทางของเขาเป็นที่รู้จักกว่าของใครเพื่อน เพราะเขาได้บันทึกชีวิตในเมืองพระนครเอาไว้โดยละเอียด ซึ่งรู้จักในชื่อ "เจินล่าเฟิงถูจี้" (真臘風土記; "บันทึกขนบประเพณีเจนละ") ปัจจุบันถือเป็นหนึ่งในแหล่งข้อมูลสำคัญเกี่ยวกับเมืองพระนครและจักรวรรดิเขมร นอกเหนือไปจากศิลาจารึกและเอกสารอื่น ๆ ที่พรรณนาชีวิตประจำวันของผู้อยู่อาศัยในเมืองพระนคร
โจว ต้ากวาน เป็นชาวหย่งเจีย (永嘉縣) ซึ่งสมัยนั้นเรียก "เวินโจว" (温州) เอกสารบางฉบับเรียกเขาว่า "โจว จิ้งกวาน" (周建觀) หรือ "โจว ต๋าเข่อ" (周達可) ในบั้นปลายชีวิตเขาใช้นามปากกว่า "เฉ่าถิงอี้หมิน" (草庭逸民; "นักพรตศาลามุงฟาง")
คณะผู้แทนทางทูตถึงกัมพูชา.
ใน ค.ศ. 1296 จักรพรรดิยฺเหวียนเฉิงจงส่งคณะทูตไปต่างประเทศ ซึ่งมีโจว ต้ากวาน เป็นทูตอยู่ด้วย แต่เอกสารหลวงมิได้บันทึกการส่งทูตครั้งนี้ไว้ อย่างไรก็ดี ปรากฏว่า วันที่ 20 กุมภาพันธ์ ค.ศ. 1296 โจว ต้ากวาน ออกเดินทางโดยเรือจากชายฝั่งทะเลในหมิงโจว (明州) ซึ่งปัจจุบัน คือ หนิงปั๋ว (宁波) ผ่านท่าและด่านต่าง ๆ คือ ฝูโจว (福州), กว่างโจว (广州), เฉฺวียนโจว (泉州), ไห่หนาน (海南), และทะเลชีโจว (七洲; "ทะเลเจ็ดเกาะ) เข้าเวียดนามไปทางเจียวจื่อ (交趾) แวะพัก ณ ที่ซึ่งปัจจุบัน คือ กวีเญิน (Quy Nhơn) แล้วเดินทางต่อไปยังบ่าเซีย (Bà Rịa) ผ่านหมู่เกาะกนด๋าว (Côn Đảo) ก่อนขึ้นเหนือไปยังแม่โขง เข้าสู่โตนเลสาบ (ទន្លេសាប "ทนฺเลสาบ") ในแดนเขมร ไปออกกำพงฉนาง (កំពង់ឆ្នាំង "กํพง̍ฉฺนำง") แล้วล่องเรือเล็กในโตนเลสาปอีกหลายวันไปจนถึงเมืองพระนครในเดือนสิงหาคม ค.ศ. 1296 นั้น
เขาและคณะได้รับอนุญาตให้เข้านอกออกในพระราชวัง แต่ไม่รวมถึงฝ่ายใน เขาบันทึกพรรณนาปราสาทราชมนเทียร วัดวาอาราม ตึกรามบ้านช่อง ต่าง ๆ ไว้ทั้งในเมืองนอกเมือง เขายังได้ชมพิธีกรรมและขบวนแห่ต่าง ๆ รวมถึงชีวิตประจำวันของผู้คน ทั้งได้เที่ยวท่องไปตลอดเมืองและชนบท ในช่วงที่เขาอยู่ ณ เมืองพระนครนี้ เขาพักอยู่ ณ เรือนแห่งหนึ่งใกล้กับประตูทางทิศเหนือของเมือง
เขาอยู่ในจักรวรรดิเขมรราว 11 เดือน แล้วเดินทางออกไปในเดือนกรกฎาคม ค.ศ. 1297 และภายในเวลา 15 ปีหลังจากนั้น เขาเขียน "เจินล่าเฟิงถูจี้" ขึ้น แต่เขียนเสร็จเมื่อไรแน่ไม่ปรากฏ ต้นฉบับที่เหลือรอดมาจนถึงปัจจุบัน เชื่อว่า เป็นเพียงหนึ่งในสามของเนื้อหาทั้งหมด ส่วนที่เหลือน่าจะสาบสูญสิ้น
ชีวิตของเขาหลังจากการเดินทางครั้งนั้นก็ไม่เป็นที่รับทราบมากมายนัก แต่เชื่อกันว่า เขามีชีวิตอยู่จนถึงคริสต์ทศวรรษ 1350
หนังสือแปล.
ฌ็อง-ปีแยร์ อาเบล-เรมูซา นักจีนวิทยา แปลหนังสือของโจวเป็นภาษาฝรั่งเศสใน ค.ศ. 1819 และ Paul Pelliot แปลหนังสืออีกครั้งใน ค.ศ. 1902 โดยหนังสือแปลที่ผ่านการแก้ไขของ Pelliot ถูกนำมาแปลเป็นภาษาอังกฤษและเยอรมัน ใน ค.ศ. 2007 ปีเตอร์ แฮร์ริส นักภาษาศาสตร์ แปลหนังสือนี้โดยตรงจากภาษาจีนเป็นภาษาอังกฤษสมัยใหม่เป็นครั้งแรก เขายังเขียนชุดเปรียบเทียบการเดินทางของโจวกับการเดินทางของมาร์โก โปโล อย่างไรก็ตาม แฮร์ริสรายงานว่า การเดินของมาร์โก โปโลมีการละเว้นที่ผิดปกติจำนวนมาก ซึ่งยังไม่ได้รับการอธิบายอย่างครบถ้วน และยังมีหนังสือเจินล่าเฟิงถูจี้ ฉบับแปลภาษาไทยโดยเฉลิม ยงบุญเกิดใน ค.ศ. 1967 ซึ่งมีการตีพิมพ์ใหม่โดยสำนักพิมพ์มติชนใน ค.ศ. 2014
Zhou Daguan
จักรพรรดิยฺเหวียนเฉิงจง
ยฺเหวียนเฉิงจง
บอริส จอห์นสัน
อเล็กซานเดอร์ บอริส เดอ เฟ็ฟเฟิล จอห์นสัน  หรือนิยมเรียก บอริส จอห์นสัน เป็นนักการเมืองชาวบริติช อดีตนายกรัฐมนตรีสหราชอาณาจักร เคยดำรงตำแหน่งนายกเทศมนตรีกรุงลอนดอนระหว่าง ค.ศ. 2008–2016 และดำรงตำแหน่งรัฐมนตรีว่าการต่างประเทศและเครือจักรภพระหว่าง ค.ศ. 2016–2018 เขามีส่วนในการกำหนดนโยบายเสรีภาพทางสังคมและเศรษฐกิจต่าง ๆ เขาระบุว่าตนเองเป็นพวกชาติอนุรักษนิยม และเป็นหนึ่งในผู้สนับสนุนเบร็กซิตคนสำคัญ
จอห์นสันเกิดที่นครนิวยอร์กในครอบครัวชนชั้นสูงเชื้อชาติอังกฤษ ขณะที่บิดาและมารดากำลังศึกษาระดับปริญญาโท ที่มหาวิทยาลัยโคลัมเบีย ณ นครนิวยอร์ก สหรัฐอเมริกา จอห์นสันเข้ารับการศึกษาที่โรงเรียนในบรัสเซลส์, โรงเรียนในอีสต์ซัสเซกซ์ และวิทยาลัยอีตัน และเข้าศึกษาที่วิทยาลัยเบลเลียลแห่งมหาวิทยาลัยอ๊อกซฟอร์ด (Balliol College, Oxford) ซึ่งเขาได้รับเลือกตั้งเป็นประธานสหภาพนักศึกษาในปีค.ศ. 1986 เมื่อจบการศึกษา เขาเริ่มทำงานเป็นสื่อสารมวลชนที่ "เดอะไทมส์" และย้ายไปเป็นผู้สื่อข่าวประจำกรุงบรัสเซลส์ของ "เดอะเดลีเทลิกราฟ" ผลงานข่าวของเขาเป็นที่เข้าตาของกลุ่มการเมืองในอังกฤษที่มีแนวคิดต่อต้านสหภาพยุโรป (Euroscepticism) จอห์นสันดำรงตำแหน่งผู้ช่วยบรรณาธิการของนิตยสาร "เดอะสเป็กเทเตอร์" ระหว่าง ค.ศ. 1994–1999 และเป็นบรรณาธิการเต็มตัวระหว่าง ค.ศ. 1999–2005
ชิน ก็อตซิลล่า
กอลจิคอมเพล็กซ์
สังสการ
สังสการ (saṃskāra) เป็นพิธีกรรมเปลี่ยนผ่าน (rites of passage) ในชีวิตของมนุษย์ ที่มีการบันทึกระบุไว้ในคัมภีร์สันสกฤตโบราณ หรือในอีกนัยหนึ่งอาจหมายถึง แนวคิดของกรรมในปรัชญาแบบอินเดีย คำว่า "สังสการ" นั้นแปลตรงตัวว่า "การนำมารวมกัน, การทำให้สมบูรณ์, การเตรียมพร้อม, การเตรียมตัว" หรือ "พิธีกรรมอันศักดิ์สิทธิ์เป็นที่เคารพนับถือ" ในทั้งภาษาบาลีและภาษาสันสกฤตโบราณ
ในบริบทของทฤษฎีเรื่องกรรม, สังสการ คือ นิสัย, บุคลิก หรือ พฤติกรรมที่แสดงออกมาตั้งแต่เกิด ปรุงแต่งจนสมบูรณ์เป็นตัวตนหนึ่งตลอดช่วงชีวิต, จนกลายเป็น "รอยประทับ" ในจิตใต้สำนึก ตามแนวคิดหลายสำนักของปรัชญาฮินดู เช่น ปรัชญาโยคะ รอยประทับของกรรมในตัวตนหนึ่งไม่ว่าจะสมบูรณ์แล้วหรือไม่ก็ตาม มีอิทธิพลต่อความเป็นธรรมชาติ, ความรู้สึกตอบรับ และสภาวะจิตใจของตัวตนนั้น.
ส่วนสังสการในอีกความหมายหนึ่งคือ พิธีกรรมเปลี่ยนผ่านต่าง ๆ ที่มีอยู่อย่างหลากหลายในศาสนาฮินดู, ศาสนาไชนะ ศาสนาสิกข์ และ ศาสนาพุทธ ในศาสนาฮินดูแล้ว สังสการมีอยู่มากมายทั้งจำนวนพิธีและรายละเอียดซึ่งแตกต่างกันไป ขึ้นอยู่กับความเชื่อท้องถิ่น ในโคตมธรรมสูตรอันเก่าแก่กว่าสหัสวรรษ ได้ระบุสังสการไว้ทั้งหมด 40 พิธี ส่วนครหยสูตรซึ่งใหม่กว่าราวศตวรรษ ระบุจำนวนไว้ที่ 16 พิธี สังสการมีตั้งแต่พิธีจากลักษณะภายนอก เช่น พิธีที่กระทำเมื่อแรกเกิด ไปจนถึงพิธีกรรมภายในจิตใจ เช่น การเห็นอกเห็นใจสิ่งมีชีวิตทั้งปวง
ศาสนาไชนะ
โปเกมอน สอร์ด และ ชิลด์
ช้างตระกูลวิษณุพงศ์
ช้างตระกูลวิษณุพงศ์ สร้างขึ้นโดย พระวิษณุหรือที่รู้จักในอีกพระนามคือ พระนารายณ์ โดยช้างตระกูลวิษณุพงศ์ เป็นหนึ่งช้างเผือกสี่ตระกูลซึ่งสร้างโดยมหาเทพ พระวิษณุในวิชาไตรเทพของศาสนาพราหมณ์ โดยตำราพระคชศาสตร์ และตำรานารายณ์ประทมสินธุ์ ได้กล่าวถึงการกำเนิดช้างมงคลว่า พระนารายณ์บรรทมบนเกษียรสมุทร บังเกิดดอกบัวจากพระอุทรมี 8 กลีบ 173 เกสร จึงนำไปถวายพระอิศวร ที่เขาไกรลาศ พระอิศวรแบ่งเกสรดอกบัวนั้นประทานแก่พระองค์เอง พระอิศวร รับเกสรไว้ 8 เกสร ประทานแก่ พระพรหม จำนวน 24 เกสร ประทานแก่ พระวิษณุ หรือพระนารายณ์ จำนวน 8 เกสร และประทานแก่พระอัคคีหรือพระเพลิง จำนวน 135 เกสร \อันพระนารายณ์ให้บังเกิดด้วยเกสรประทุมชาติ์ ช้างตระกูลนี้เมื่อมาสู่พระบารมีย่อมมีชัยชนะแก่ศัตรู ฝนจะตกต้องตามฤดูกาล ผลาหารธัญญาหารจะบริบูรณ์ เป็นช้างในวรรณะ พระนารายณ์ได้สร้างช้าง 8 ตระกูลด้วยเกสร 8 เกสร จาก 173 เกสร คือ สังขทันต์, พะหัสดิน, ชมลบ,ลบชม, ครบกระจอก, พลุกสดำ, สังขทันต์ (อีกจำพวกหนึ่ง) และช้างโคบุตร
ช้างในตระกูลนี้จะมีผิวหนา  ขนหนาเกรียน  สีทองแดง อก คอ คางใหญ่ หางยาว งวงยาว หน้าใหญ่ นัยน์ตาขุ่น หลังราบ แยกเป็น 6 หมู่  ที่โดดเด่นที่สุด  คือ  สังขทันต์  มีงาอวบเรียวเหมือนสังข์ร้องได้ 2 เสียง  ตอนเช้าเป็นเสียงเสือ  ตกเย็ยเป็นเสียงไก่ขัน  และดามหัสดินทร์  มีกายสีทองแดง  เป็นช้างแห่งชัยชนะ  พลาหาร  ธัญญาหาร  และน้ำฝนจะอุดมสมบูรณ์
ตำนานลับสามก๊ก
ตำนานลับสามก๊ก ( ; ) เป็นละครโทรทัศน์จีนในปี พ.ศ. 2561 สร้างโดยอิงจากนวนิยายเรื่อง "ความลับแห่งสามก๊ก" (三国机密; "ซันกั๋วจีมี่") โดยหม่า โป๋ยง (马伯庸) ผลิตโดยบริษัทถังเหริน มีเดีย กำกับโดย Patrick Yau และ Cheng Wai-man นำแสดงโดย หม่า เทียนยฺหวี่, หาน ตงจฺวิน, เรจิน่า วัน, ต่ง เจี๋ย, หวัง หยางหมิง, ต่ง เสฺวียน, Tan Jianci และ Tse Kwan-ho ละครออกอากาศทางสถานีโทรทัศน์เทนเซ็นต์ ออกอากาศครั้งแรกเมื่อวันที่ 27 มีนาคม พ.ศ. 2561
ละครโทรทัศน์"ตำนานลับสามก๊ก"ออกอากาศในประเทศไทยทางสถานีโทรทัศน์เอ็มคอตเอชดี ออกอากาศเป็นครั้งแรกเมื่อวันที่ 6 มิถุนายน พ.ศ. 2562
ละครมีฉากในช่วงปลายราชวงศ์ฮั่นตะวันออกของจีน อองบีหยิน พระสนมในพระเจ้าเลนเต้ได้ให้กำเนิดบุตรชายฝาแฝดคือเล่าเหียบ และเล่าผิง แต่ไม่นานหลังจากนั้นอองบีหยินก็ถูกวางยาพิษสังหารโดยพระมเหสีโฮเฮาที่มีความริษยาอองบีหยิน เล่าเหียบได้รับการเลี้ยงดูโดยพระพันปีตังไทฮอซึ่งเป็นพระอัยกี ภายหลังได้ขึ้นเป็นจักรพรรดิ (ขึ้นเป็นพระเจ้าเหี้ยนเต้) ส่วนเล่าผิงได้ถูกพาออกไปนอกวังอย่างลับ ๆ และได้รับการเลี้ยงดูอย่างสามัญชน